בס"ד

**הכר את האומן:איתמר אביסריס**

המוזיקה של איתמר אביסריס מדברת בעד עצמה, לרגל צאת הסינגל 'לומר לך' מעניין להכיר גם את האדם שמאחורי היצירה,פגשתי את איתמר לשיחה קצרה על מוזיקה, כתיבה וחלומות .

בעידן של היום מרחבי הרשת עמוסים בכל טוב מוזיקלי, בתוך כל המגוון יוצא לפעמים שיצירות מוזיקליות אמיתות ושונות נותרות סמויות מהעין, מהאוזן ומהלב, כך גם המוזיקה של איתמר אביסריס , זמר יוצר בן 40 מצפון הארץ.

**מתי התחיל הסיפור שלך עם המוזיקה?**

מגיל צעיר, אני זוכר את הווקמן הראשון שהוריי קנו לי,הייתי מאזין לכל קלטת שהייתה בהישג ידי,כשהתבגרתי התחלתי ללמוד לנגן על גיטרה האזנתי לקשת רחבה של סגנונות מוזיקליים אבל בסןף התחברתי יותר לסגנון רוק, אלה היו זמנים קסומים, שהיה זמן לסגור את הדלת ולהקשיב שעות למוסיקה שחודרת לכל נימי גופך, המוסיקה הייתה ועדיין המפלט שלי משגרת היום יום…

**מתי התחלת לכתוב?**

במשך השנים כתבתי והלחנתי שירים אבל לא באמת חשבתי, שיום יבוא ואני יקליט את רחשי ליבי

כשחזרתי לארץ מהטיול של אחרי הצבא, נשאבתי לשוק העבודה ומהר מאוד מצאתי את עצמי יזם בתחום המסעדות, במשך שנים הייתי בעלים של מסעדות ובתי קפה, לפני כשנתיים החלטתי לשנות כיוון לעסוק בקירוב לבבות ע"י דברי תורה, שירים ומנגינות…

אני מאמין שאומנות בכלל ומוזיקה בכלל, צריכה למלא אותך, מהנקודה הזאת אני יוצר את השירים.

**במה עוסקת המוזיקה שלך?**

בקשר בין אדם לקב"ה, בהודאה, בקשיים בשאיפות בחלומות,בכל נושא שבוער בי.

**האם מלבד ביצוע השירים אתה גם כותב/מלחין/מעבד?**

מלבד ביצוע השירים אני כותב מלחין ומעבד את כל השירים, אני כותב ומלחין טועה ומתקן עד שאני מרגיש את השיר מתנגן ומתיישב לי טוב.

**איך היית מגדיר את הסגנון המוזיקלי שלך?**

במילה אחת, Hollyrock בשתי מילים, רוק יהודי

הכתיבה וההלחנה מושפעות מהשנים ששמעתי את להקות הרוק הטובות בעולם אם גיור לעולם היהודי.

השיר 'לומר לך' נכתב במקור על בני, כהדרכה וחיזוק רוחני,השיר מדבר על היחסים בין בן לאביו, ובין בן לקב"ה.

**מהן השאיפות המוזיקליות שלך?**

להופיע לשמח ולהשפיע, לקרב ולחזק כל אחד ואחת ע"י שירים ומנגינות, בארץ ובעולם…

**ולסיום – מסר לאומה**

 **מאמין איפה שמילים לא הצליחו לחבר, המוזיקה תחבר….**